ประกาศกระทรวงการคลังประกาศกระทรวงการคลังเรื่องการขออนุญาตประกอบธุรกิจเพิ่มเติมและมีสำนักงานสาขา---------อาศัยอำนาจตามความในมาตรา 7 มาตรา 10 และมาตรา 20 แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. 2522ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. 2522 (ฉบับที่ 2) พ.ศ. 2528รัฐมนตรีว่าการกระทรวงการคลังกำหนดเงื่อนไขในการอนุญาตให้บริษัทเงินทุนหรือบริษัทเงินทุนหลักทรัพย์ประกอบธุรกิจเพิ่มเติมและมีสำนักงานสาขา ดังต่อไปนี้ ข้อ 1 ในประกาศนี้สถาบันการเงิน หมายความว่า สถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน รัฐมนตรีหมายความว่า รัฐมนตรีว่าการกระทรวงการคลัง ข้อ 2บริษัทเงินทุนหรือบริษัทเงินทุนหลักทรัพย์ที่ประสงค์จะขออนุญาตประกอบธุรกิจเพิ่มเติมหรือมีสำนักงานสาขาต้องมีคุณสมบัติอย่างใดอย่างหนึ่งดังต่อไปนี้ (1)เป็นบริษัทที่มีประวัติผลการดำเนินงานดีและมีฐานะการเงินมั่นคงและมีแผนงานจะไปควบหรือรวมกิจการหรือรับโอนสินทรัพย์และหนี้สินทั้งหมดหรือบางส่วนจากสถาบันการเงินอื่นตามที่ธนาคารแห่งประเทศไทยเห็นชอบหรือ (2)เป็นบริษัทที่มีสถาบันการเงินอื่นที่มั่นคงเข้ามาหรือจะเข้ามาถือหุ้นร่วมทุนเพื่อแก้ไขฐานะหรือการดำเนินงานของบริษัทนั้นและมีแผนงานปรับปรุงกิจการที่ธนาคารแห่งประเทศไทยเห็นชอบการควบหรือรวมกิจการหรือการรับโอนสินทรัพย์และหนี้สินทั้งหมดหรือบางส่วนจากสถาบันการเงินอื่นตาม (1)หรือการเข้าถือหุ้นร่วมทุนและปรับปรุงกิจการตาม(2)จะต้องเป็นไปเพื่อให้บริษัทมีสินทรัพย์สุทธิรวมกันไม่ต่ำกว่า40,000 ล้านบาท และมีเงินกองทุนชั้นที่ 1 สุทธิไม่ต่ำกว่า4,000 ล้านบาท บริษัทตาม(1) ข้างต้นหมายถึง บริษัทเงินทุนหรือบริษัทเงินทุนหลักทรัพย์ที่มีสินทรัพย์สุทธิไม่ต่ำกว่า 30,000 ล้านบาทและมีเงินกองทุนชั้นที่ 1สุทธิไม่ต่ำกว่า 3,000 ล้านบาทหรือกลุ่มบริษัทเงินทุนหรือบริษัทเงินทุนหลักทรัพย์ไม่เกิน 3 บริษัทที่มีสินทรัพย์สุทธิและเงินกองทุนชั้นที่ 1สุทธิรวมกันไม่ต่ำกว่าจำนวนดังกล่าว ข้อ 3 บริษัทเงินทุนหรือบริษัทเงินทุนหลักทรัพย์จะได้รับอนุญาตให้ประกอบธุรกิจเพิ่มเติมและมีสำนักงานสาขาอย่างใดอย่างหนึ่งหรือหลายอย่างดังต่อไปนี้ (1)ธุรกิจรับฝากเงินที่ต้องจ่ายคืนเมื่อทวงถามหรือเมื่อสิ้นระยะเวลาที่กำหนดไว้โดยการออกสมุดคู่ฝากหรือธุรกิจที่เกี่ยวเนื่องกับการรับฝากเงินอันได้แก่การให้บริการโอนเงินเข้าบัญชีเงินฝากรับเงินเดือนเข้าบัญชีเงินฝากจ่ายชำระค่าบริการสาธารณูปโภคจ่ายชำระเงินกู้ยืมตามบัตรเครดิตและเงินกู้ยืมอื่น ๆ และจ่ายชำระค่าเบี้ยประกัน (2)ธุรกิจเกี่ยวกับปัจจัยชำระเงินต่างประเทศ (3) การมีสำนักงานสาขาในเขตกรุงเทพมหานครและปริมณฑล ข้อ 4 บริษัทที่ประสงค์จะขออนุญาตตามข้อ 2ข้างต้น จะต้องยื่นคำขออนุญาตพร้อมแผนงานต่อธนาคารแห่งประเทศไทยให้ธนาคารแห่งประเทศไทยเสนอชื่อบริษัทที่มีแผนงานที่เหมาะสมและสมควรประกอบธุรกิจเพิ่มเติมและหรือมีสำนักงานสาขาต่อรัฐมนตรีเพื่อขอความเห็นชอบในการให้ความเห็นชอบรัฐมนตรีอาจกำหนดเงื่อนไขในการช่วยแก้ไขปัญหาสถาบันการเงินอื่นด้วยก็ได้เมื่อรัฐมนตรีให้ความเห็นชอบแล้ว ให้บริษัทนั้นดำเนินการตามแผนที่ได้รับความเห็นชอบและกรณีที่มีการควบหรือรวมกิจการหรือโอนสินทรัพย์และหนี้สินจากสถาบันการเงินอื่นให้สถาบันการเงินนั้นเลิกประกอบธุรกิจเดิมที่ได้รับอนุญาตเว้นแต่การประกอบธุรกิจหลักทรัพย์ที่รัฐมนตรีอาจผ่อนผันเป็นกรณี ๆ ไป ทั้งนี้ รัฐมนตรีจะกำหนดเงื่อนไขใด ๆ ก็ได้ ข้อ 5 เมื่อบริษัทได้ดำเนินการตามแผนงานและเงื่อนไขที่รัฐมนตรีกำหนดตามข้อ 4 แล้วรัฐมนตรีจะอนุญาตให้ประกอบธุรกิจเพิ่มเติมและหรือมีสำนักงานสาขาได้ตามที่ได้รับความเห็นชอบและตามเงื่อนไขที่รัฐมนตรีกำหนดตามข้อ 4 ข้างต้นต่อไป ข้อ 6ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไปประกาศ ณ วันที่ 10 มิถุนายน พ.ศ. 2540อำนวย วีรวรรณรัฐมนตรีว่าการกระทรวงการคลัง